**Nr. 22114/11.04.2024**

**PROIECT DE HOTĂRÂRE**

**privind aprobarea modificării Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi a activităților recreative şi distractive în municipiul Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 22107/11.04.2024 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 22113/11.04.2024 al Compartimentului pentru Monitorizare Societăți Comerciale din cadrul Primăriei municipiului Sfântu Gheorghe;

Având în vedere Nota de fundamentare și Adresa nr. 79/08.04.2024 al directorului general Sepsi Rekreativ SA înregistrată la Primăria municipiului Sfântu Gheorghe sub nr. 22117/2024;

Având în vedere Hotărârea nr. 3/2024 al Consiliului de Administrație al Sepsi Rekreativ SA întrunit în data de 18.03.2024;

Având în vedere prevederile Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi a activităților recreative şi distractive în Municipiul Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile OG nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările si completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de necesitatea luării măsurilor urgente pentru evitarea pierderilor economice, datorate schimbărilor legislative privind majorarea TVA-ului și a salariilor minime pe economie.

În conformitate cu art. 129 alin. (2) lit. c și alin. (6) lit. b din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g și art. 196 alin. (1) lit. a din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1. -** Se aprobă modificarea Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 conform proiectului Actului adițional nr. 1/2024, anexa la prezenta hotărâre din care face parte integrantă.

**ART. 2** - Cu semnarea actului adițional se mandatează Primarul municipiului Sfântu Gheorghe, dl. Antal Árpád-András.

**ART. 3.** – Cu ducerea la îndeplinire a prezentei hotărâri se încredințează societatea Sepsi Rekreatív SA, Direcția generală economică şi finanțe publice municipale, Compartimentul pentru monitorizare societăți comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_2024

**PREŞEDINTE DE ŞEDINŢĂ**

**Avizat pentru legalitate la data de \_\_\_\_\_\_\_\_2024**

**SECRETAR GENERAL**

**Kulcsár Tünde-Ildikó**

**Nr. 22107/11.04.2024**

**REFERAT DE APROBARE**

**privind aprobarea modificării Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi a activităților recreative şi distractive în municipiul Sfântu Gheorghe**

Având în vedere prevederile Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi al activităților recreative şi distractive în Municipiul Sfântu Gheorghe, încheiat între Municipiul Sfântu Gheorghe și Sepsi Rekreativ SA;

Având în vedere Nota de fundamentare și Adresa nr. 79/08.04.2024 al directorului general Sepsi Rekreativ SA înregistrată la Primăria municipiului Sfântu Gheorghe sub nr. 22117/2024;

Având în vedere Hotărârea nr. 3/2024 al Consiliului de Administrație al Sepsi Rekreativ SA întrunit în data de 18.03.2024;

Având în vedere prevederile OG nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările si completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de necesitatea luării măsurilor urgente pentru evitarea pierderilor economice, datorate schimbărilor legislative privind majorarea TVA-ului și a salariilor minime pe economie.

Având în vedere cele de mai sus, consider solicitările fundamentate, pentru care propun încheierea unui act adițional la Contractul de delegare nr. 6.280/2016,cu privire la modificarea listei tarifelor practicate respectând procedura de urgență privind transparența decizională.

**Toth-Birtan Csaba**

**Viceprimar**

**Nr. 22107/11.04.2024**

**RAPORT DE SPECIALITATE**

**privind aprobarea modificării Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi a activităților recreative şi distractive în municipiul Sfântu Gheorghe**

Având în vedere prevederile Contractului de delegare a gestiunii serviciului comunitar de administrare a domeniului public şi privat nr. 6.280/29.01.2016 – activitatea de administrare a bazelor sportive şi al activităților recreative şi distractive în Municipiul Sfântu Gheorghe, încheiat între Municipiul Sfântu Gheorghe și Sepsi Rekreativ SA;

Având în vedere prevederile OG nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările si completările ulterioare;

Având în vedere Hotărârea nr. 3/2024 al Consiliului de Administrație al Sepsi Rekreativ SA întrunit în data de 18.03.2024;

Prin Nota de fundamentare și Adresa nr. 79/08.04.2024 înregistrată la Primăria municipiului Sfântu Gheorghe sub nr. 22117/2024 directorul societății Sepsi Rekreativ SA propune majorarea tarifelor aplicate la obiectivele administrate.

Analizând situația actuală se constată următoarele:

* rata inflației este de 10,4% pe anul 2023, conform ratei medii anunțat de Institutul Național de Statistică;
* salariul minim pe economie s-a majorat cu 12% începând cu 1 ianuarie 2024;
* Legea 227 din 2015 privind Codul fiscal, cu modificările și completările ulterioare, majorează cota de TVA de la 5% la 19% pentru biletele sau abonamentele de acces la facilitățile sportive începând cu 1 ianuarie 2024;

Drept urmare a celor constatate se consideră necesar luarea de măsuri urgente pentru evitarea pierderilor societății.

Tarifele au fost calculate luând în calcul observațiile personalului societății și contabilitatea societății cu privire la folosința obiectivelor în anumite ore ale zilei precum și în weekend, aplicând schema de punctaj astfel încât intervalele orare, care nu se bucură de o popularitate ridicată să fie mai accesibilei populației.

Prin schimbările survenite se încearcă menținerea veniturilor la nivelul celor estimate pe anul 2024.

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de necesitatea luării măsurilor urgente pentru evitarea pierderilor economice, datorate schimbărilor legislative privind majorarea TVA-ului și a salariilor minime pe economie.

Compartimentul pentru Monitorizare Societăți Comerciale propune spre dezbatere Proiectul de hotărâre Consiliului Local al municipiului Sfântu Gheorghe, în vederea luării deciziilor privind modificarea şi completarea Contractului de delegare a gestiunii serviciului comunitar de administrare a domeniului public şi privat nr. 6.280/2016 – încheiat intre municipiului Sfântu Gheorghe și Sepsi Rekreativ SA Sfântu Gheorghe.

**Consilier,**

**Szabó Kinga**

**Anexa la HCL nr. \_\_\_/2024**

**Act adițional nr. 1/2024**

**la** **Contractul de delegare a gestiunii serviciului comunitar de administrare a domeniului public şi privat nr. 6.280/2016**– **activitatea de administrare a bazelor sportive şi a activităților recreative şi distractive în Municipiul Sfântu Gheorghe**

**Pârțile contractante:**

**1. MUNICIPIUL SFÂNTU GHEORGHE,** cu sediul în str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád András – Primar și Veress Ildikó – director general, pe de o parte, în calitate de **delegatar,**

şi

**2.** **SEPSI REKREATÍV S.A**., înmatriculată la Registrul Comerțului sub numărul J14/251/2015, având codul unic de înregistrare nr. 35244130, cu sediul principal în Sfântu Gheorghe, str. Lunca Oltului nr.104, județul Covasna, reprezentată prin Bodor Lóránd, având funcția de Director general, pe de altă parte, în calitate de **delegat**,

În baza prevederilor HCL nr. \_\_\_/2024 au convenit de comun acord la modificarea prevederilor Contractului de delegare nr. 6.280/2016 cu respectarea următoarelor clauze:

**Art. 1 –** Lista prețurilor practicate la obiectivele administrate prin Contractul de delegare nr. 6.280/29.01.2016, Anexele 7.0-7.10 se înlocuiesc după cum urmează:

1. Anexa 7.0 - Sistem de punctaj - la Contract se înlocuiește cu anexa nr. 1 la prezentul act adițional din care face parte integrantă.
2. Anexa 7.1 - Baza de înot ”Roman Vilmos”- la Contract se înlocuiește cu anexa nr. 2 la prezentul act adițional din care face parte integrantă.
3. Anexa 7.2 - Ștrand Municipal - la Contract se înlocuiește cu anexa nr. 3 la prezentul act adițional din care face parte integrantă.
4. Anexa 7.3 - SPA Șugaș-Băi - la Contract se înlocuiește cu anexa nr.4 la prezentul act adițional din care face parte integrantă
5. Anexa 7.4 - Piste de schi Șugaș-Băi - la Contract se înlocuiește cu anexa nr.5 la prezentul act adițional din care face parte integrantă.
6. Anexa 7.5 – Patinoare - la Contract se înlocuiește cu anexa nr.6 la prezentul act adițional din care face parte integrantă.
7. Anexa 7.6 – Terenuri de tenis se înlocuiește cu anexa nr.7 la prezentul act adițional din care face parte integrantă.
8. Anexa 7.7 – Arena Sepsi - - la Contract se înlocuiește cu anexa nr.8 la prezentul act adițional din care face parte integrantă.
9. Anexa 7.8 – Complex sportiv municipal - la Contract se înlocuiește cu anexa nr.9 la prezentul act adițional din care face parte integrantă.
10. Anexa 7.9 – Familii numeroase - la Contract se înlocuiește cu anexa nr.10 la prezentul act adițional din care face parte integrantă.
11. Anexa 7.10 –Sepsi Card - la Contract se înlocuiește cu anexa nr.11 la prezentul act adițional din care face parte integrantă.

Celelalte clauze rămân neschimbate şi își produc efectele juridice.

Prezentul Act adițional s-a încheiat în 2 exemplare, şi intră în vigoare azi \_\_\_\_\_, de la data semnării.

**Delegatar, Delegat,**

**MUNICIPIUL SFÂNTU GHEORGHE SEPSI REKREATÍV S.A.**

**Primar Director general**

**Antal Árpád András Bodor Lóránd**

**Director general**

**Veress Ildikó**

**Vizat juridic,**